ພັກເດ​ໂມ​ແຄ​ຣັດ ຍາດເອົາການ​ຄວບ​ຄຸມ​ສະ​ພາ​ຕ່ຳຂອງ​ສະ​ຫະ​ລັດ ຄືນໄດ້ 
ໂຄ​ສົກ​ປະ​ຈຳ​ທຳ​ນຽບ​ຂາວ ທ່ານ​ນາງ​ແຊ​ຣາ​ ຮັກ​ກະ​ບີ ແ​ຊນ​ເດີ​ຣ໌​ສ ​ກ່າວ​ວ່າ ປະ​ທາ​ນາ​ທິ​ບໍ​ດີ​ທ​ຣຳ ​ມີຄວາມຍິນ ​ດີ​ ທີ່ພັກ​ຣີ​ພັບ​ບ​ລີ​ກັນຍັງ​ຍຶດ​ສະ​ພາ​ສູງໄວ້ໄດ້ຢູ່.
ຄວາມກ້ຳເກິ່ງກັນ ລະຫວ່າງອຳນາດ ໄດ້ມີການຫັນປ່ຽນ ໃນນະຄອນຫຼວງວໍຊິງຕັນ ໃນວັນອັງຄານວານນີ້ ເວລາພັກເດໂມແຄຣັດ ຍາດໄດ້ຄືນ ການຄວບຄຸມສະພາຕ່ຳ ຂອງສະຫະລັດ, ເຮັດໃຫ້ປະທານາທິບໍດີສະຫະລັດ ທ່ານດໍໂນລ໌ ທຣຳ ແລະພັກຣີພັບ ບລີກັນຂອງທ່ານ ຕ້ອງໄດ້ຮັບມືທາງດ້ານການເມືອງໜັກໜ່ວງ ແຕ່ວ່າ ພັກຣີພັບບລີກັນ ກໍໄດ້ຂະຫຍາຍການຄວບຄຸມສຽງສ່ວນຫຼາຍໃນສະພາສູງຕື່ມຂຶ້ນ, ເປັນການສະໜັບ ສະໜູນທ່ານປະທານາທິບໍດີ ແລະພ້ອມແລ້ວທີ່ຈະປະເຊີນໜ້າທາງການເມືອງ ໃນປີ ຕໍ່ໜ້າ ນັກຂ່າວແຫ່ງຊາດຂອງວີໂອເວ ຈິມ ມາໂລນ ມີລາຍງານສະຫຼຸບຜົນ ຂອງການ ເລືອກຕັ້ງດັ່ງກ່າວຈາກວໍຊິງຕັນ ຊຶ່ງວັນນະສອນ ມີລາຍລະອຽດມາສະເໜີທ່ານໃນ ອັນດັບຕໍ່ໄປ ທີ່ສູນກາງໃຫຍ່ພັກເດໂມແຄຣັດ ໃນວໍຊີງຕັນ ຜູ້ນຳພັກເດໂມແຄຣັດ ທ່ານນາງແນນຊີ ເພໂລຊີ ໄດ້ປະກາດອອກໄປວ່າ ເປັນມື້ໃໝ່ຂອງເມືອງຫຼວງແຫ່ງຊາດ ທ່ານນາງແນນຊີ ເພໂລຊີ ຜູ້ນຳພັກເດໂມແຄຣັດ ກ່າວວ່າ ທ່ານນາງເພໂລຊີ ພວມເຂົ້າສູ່ເສັ້ນທາງທີ່ຈະກັບໄປເປັນປະທານສະພາຕ່ຳຍ້ອນພວກ ເດໂມແຄຣັດ ເຊັ່ນ ທ່ານນາງແຈນນິເຟີຣ໌ ແວກສຕັນ ຜູ້ຊຶ່ງໄດ້ຊະນະບ່ອນນັ່ງຂອງ ສະພາຕ່ຳ ໃນລັດເວີຈີເນຍ ທ່ານນາງແຈນນິເຟີຣ໌ ແວກສຕັນ ຈາກພັກເດໂມແຄຣັດ ກ່າວວ່າ ແຕ່ວ່າ ພັກຣີພັບບລີກັນ ແມ່ນຍັງຂະຫຍາຍການມີສຽງສ່ວນຫຼາຍທີ່ແຄບໆໃນສະພາສູງ ດ້ວຍການປະລາໄຊຂອງສະມາຊິກສະພາສູງຈາກລັດດາໂຄຕາເໜືອ, ລັດມິສສຸຣີ ແລະ ອິນເດຍນາ ບ່ອນທີ່ທ່ານໄມຄ໌ ບຣອນ ໄດ້ຊະນະການເລືອກຕັ້ງຄັ້ງນີ້ ທ່ານໄມຄ໌ ບຣອນ ຈາກພັກຣີພັບບລີກັນ ກ່າວວ່າ ໃນທຳນຽບຂາວ, ໂຄສົກປະຈຳທຳນຽບຂາວ ທ່ານນາງຊາຣາ ຮັກກະບີ ແຊນເດີຣ໌ສ ກ່າວວ່າ ປະທານາທິບໍດີທຣຳ ໄດ້ຍິນດີໃນການທີ່ພັກຣີພັບບລີກັນຍັງຍຶດສະພາສູງ ໄວ້ໄດ້ຢູ່ ທ່ານນາງຊາຣາ ຮັກກະບີ ແຊນເດີຣ໌ສ ໂຄສົກປະຈຳທຳນຽບຂາວ ກ່າວວ່າ ການໂຄສະນາຫາສຽງຢ່າງແຂງຂັນຂອງປະທານາທິບໍດີ ແລະຄາລົມຄົມຄາຍ ໄດ້ຊັກ ຊວນໃຫ້ພວກປ່ອນບັດທັງຫຼາຍ ມີຄວາມກະຕືລືລົ້ນ ຈາກທັງສອງຝ່າຍ, ຊຶ່ງນັກວິເຄາະ ທ່ານນາງເຣີແບັກກາ ກີລ ໄດ້ເວົ້າໄປ ທ່ານນາງເຣີແບັກກາ ກີລ ຈາກມາຫາວິທະຍາໄລ ເນວາດາ ລັສ ເວກັສ ກ່າວວ່າ ນັ້ນແມ່ນຫຼັກຖານພິຍານຂອງພວກປ່ອນບັດ ທີ່ສຳພາດກັບພວກທີ່ສະນັບສະໜຸນ ທ່ານທຣຳໃນລັດຄາລີຟໍເນຍ ທ່ານທອມມັສ ແວສລີ ຜູ້ສະນັບສະໜຸນທ່ານທຣຳ ກ່າວວ່າ ແລະດ້ວຍພວກທີ່ຕຳນິຕິຕຽນທ່ານ ໃນນິວ ຢອກ ຊຶ່ງກ່າວວ່າ ສຸດທ້າຍແລ້ສ ທ່ານທຣຳ ແມ່ນບັນຫາສຳຄັນຂອງທັງສອງຝ່າຍ, ຊຶ່ງນັກວິໂຄະທ່ານນາງ ຄາປຣີ ຄາຟາໂຣ ໄດ້ກ່າວໄປ ທ່ານນາງຄາປຣີ ຄາຟາໂຣ ກ່າວວ່າ ທ່ານທຣຳ ແລະພັກເດໂມແຄຣັດ ປັດຈຸບັນນີ້ ປະເຊີນໜ້າກັບຄຳຖາມໃໝ່ ພວກເຂົາເຈົ້າ ທັງສອງ ສາມາດທີ່ຈະເຮັດວຽກຮ່ວມກັນໄດ້ບໍ ເຖິງແມ່ນວ່າ ທັງສອງຝ່າຍເລີ້ມຕຽມການ ເພື່ອການແຂ່ງຂັນເລືອກຕັ້ງປະທານາທິບໍດີຮອບໜ້າ ໃນພຽງແຕ່ອີກ 2 ປີ ເທົ່ານັ້ນ